Privacy Notice : Vans SK8-Hi On Sale | Vans Cheap, vans classic slip on,vans high,vans atwood,vans chukka low,vans shoes,white vans,vans authentic black,vans era,outlet vans,vans vault,vans sk8
Vans Lace-Up Sneakers Grey Online - M4Ywks
Vans Light Iso 1-5 Trainers Grey Online - Dytrqu
Vans Lxvi Iso 1-5 Trainers Black Online - Vjdj99
Vans Natural Authentic Decon Lite Trainers Online - Dzudkv
Vans Natural Old Skool Trainers Online - Mmlc04
Copyright © 2006-2019 Powered by www.biomassboilers.org.uk Eskom-taakspan se eerste verslag binnekort beskikbaar | Maroela Media
Die taakspan wat die minister van openbare ondernemings, Pravin Gordhan, in samewerking met die Eskom-bestuur daargestel het om onmiddellik wyses te vind om die land se elektrisiteitsvoorsieningskrisis die hoof te bied, sal binne die volgende vier weke hul eerste voorstelle gereed hê.
Dit blyk uit die amptelike terugvoerverslag van die tweeweeklikse kabinetsvergadering wat Woensdag in Kaapstad plaasgevind het.
Volgens die kabinet is die elektrisiteitsuitset van die land se kragstasies steeds wisselvallig. Daar was groot kragonderbrekings weens ontwrigtings wat by baie kragsentrales voorgekom het.
Die kabinet het kennis geneem dat die gehalte van steenkool wat by kragstasies landwyd beskikbaar is wel verbeter het, hoewel die lewering van steenkool steeds nie na wense is nie.
Anders as die gedetailleerde terugvoer oor Gordhan se werk is die enigste terugvoer vanaf die spesiale kabinetspan oor Eskom onder leiding van adj.pres. David Mabuza dat hulle volstoom met hul werk begin het, wat dieselfde terugvoer is as twee weke gelede.
Oor grondhervorming is aangekondig dat titelaktes onlangs aan gemeenskappe in Moretele in Noordwes oorhandig is, en dat die volgende groep titelaktes eersdaags by Empangeni in KwaZulu-Natal oorhandig sal word.
Die kabinet het die samewerking tussen sakelui, vakbonde en die staat om die handelsreus Edcon van bankrotskap en gevolglike afleggings te red, verwelkom.
Daar is onderneem dat die regering sal voortgaan om vloedslagoffers in KwaZulu-Natal by te staan, en dat hulp met reddingsoperasies in vloedgeteisterde dele van Mosambiek en Malawi verleen sal word.
Nuwe landdroshowe sal volgende week in die Wes-Kaapse dorp Plettenbergbaai en die Johannesburgse voorstad Booysens geopen word.
Laastens het die kabinet aangekondig dat Menseregtemaand vandeesmaand sal fokus op taalregte, en sal uitloop op die viering van die nasionale week teen rassisme van 14 tot 21 Maart, met vanjaar se nasionale viering van Menseregtedag op 21 Maart wat in Sharpeville naby Vereeniging in Gauteng sal plaasvind.
As die IMF glo Eskom kan met 16 000 werkers… hoor werkers… die pyp rook, moet die chaosreus die ekstra gewig oorboord gooi. En steeds is die kole-situasie nog nie uitgesorteer nie. Is Gordhan die regte man vir die job? Ek glo nie. Hulle sit ore vir hom aan… maar ‘n wit man is weer te slim… so dit sal ook nie wil werk nie. Eskom gaan nou ‘ n laaaang koma binne. Dis duidelik. En mens hoef nie ‘n neurosjirurg te wees om die diagnose te maak nie….
Maak Eskom darem gbruik van Solidariteit se aanbod om afgetredenis te gebruik?
Dorothy Biggs · 1 week gelede
Waarom is daar geen adres waar skedules vir Mangaung munisipaliteit aan gevra kan word nie
The winter is coming……